Järgnev saade on makstud Joyce Meyeri sõprade ja partnerite poolt.
Tänane saade on mulle väga lähedane. Jagan teiega oma elu intiimseid
detaile, mis minu arvates aitavad vaatajaid ja toovad tervenemise.
Joyce, sa oled olnud väga läbinähtav ja see on aluseks sinu teenistusele.
Ausus ja läbipaistvus näitavad, kes sa oled ja mida Jumal on teinud
su elus, aga mitte alati pole olnud sul lihtne jagada oma elu detaile.
Miks on nii tähtis jagada oma elu kõige intiimsemaid, valusamaid hetki?
Esiteks, ma arvan, et Jumal on andnud mulle avatuse anni.
Oma isiksusena olen ma alati olnud otsekohene ja ka see aitab kaasa.
Aga suures osas on see Jumala and, mille Ta on andnud mulle inimeste
jaoks, sest inimesed vajavad lootust. Vajavad teadmist, et
keegi on läbi läinud need võitlused ja probleemid, mis mul olid.
Minu juhtum oli seotud seksuaalse, verbaalse ja füüsilise vägivallaga.
Inimestega juhtub igasuguseid probleeme, mis teevad haiget.
Tähtis asi on, et Jumal hoolib sinust! Mõista, et kui sul on valus,
Jumal hoolib! Ta tahab sind lohutada, tervendada, teha sind terviklikuks.
Ei tohi võrrelda õnnistusi,katsumusi ja tragöödiaid teiste omadega.
Jumala südames on inimeste tervendamine, et näha neid tervena
ja et neil oleks selline elu, mille pärast Jeesus suri.
Usun, et Ta on andnud mulle anni jagada avatult. Mul on mõned asjad,
mida on raske jagada siin tunnistuses, kuna see on nii julm.
See tundub nii halvana, et isegi selle väljaütlemine oli raske.
Näiteks et mu isa kasutas mind ära seksuaalselt - see on halb, aga
tegelikkuses ta vägistas mu.
Sõna "vägistamine" juurde jõudsid sa alles hiljuti.
Sellist väljendit ma varem ei ole kasutanud, seekord on esimene kord.
Ta ei sundinud mind füüsiliselt, vaid läbi valede, manipulatsiooni,
hirmu ja ähvarduste. Mind siiski sunniti ja vägistamise definitsioon
on:"Kui keegi kasutab sind seksuaalselt vastu sinu tahtmist".
Mina ei tahtnud seda teha, seega mu isa vägistas mind arvukaid kordi.
Vähemalt 200 korda.
Kui ma mõtlen sellele, mida Jumal suudab teha me eludes ja kui ma
vaatan seda kohta, kus ma olin ja kuhu Ta on mind toonud, siis ma
olen valmis seda jagama kõigiga, kui see annab neile lootust, et
nad ütleksid:"Kui Jumal on sind aidanud läbi tulla, siis Ta suudab
ka mind minu probleemis aidata."
Mu isa kuritarvitas mind vaimselt, seksuaalselt, mõistuslikult
ja verbaalselt. Alates hetkest, mida mäletan ja seni, kuni lahkusin
kodust 18-aastaselt.
Kuritarvitamine tähendab valesti, ebaõigesti kasutamist, raiskamist.
Kui kasutakse nii, et tekitatakse kahju või koheldakse kurjalt.
Inimesed, kes täna kuulevad, võivad olla seksuaalselt, mentaalselt,
vaimselt, verbaalselt ärakasutatud, ja kõik need on kahju tekitavad.
Iga kord, kui meid ei kasutata nii, nagu Jumal on ette näinud, siis
on see kahju tekitav. Mu isa tegi palju väärastunud asju ja usu
mind, täna räägin ma ainult mõnest asjast. On seiku, mis on mulle
vastumeelsed rääkida nii suure rahvahulga ees. Ta sundis mind
seisma võtmeaugu ees, et vaataksin, kuidas ta seksis emaga ja pärast
pidin rääkima, kuidas end tunnen.
Kui sattusin tuppa, kus ta oli üksinda, siis ta paljastas oma
intiimsed osad, nagu see peaks erutama mind. Igal võimalusel
krabas ta minu intiimsetest kohtadest ja mulle oli vastik olla koos temaga.
Mäletan, et kodus olles oli mu suurim eesmärk temast eemale hoida.
Kui ta läks keldrisse või garaaži, siis ta käskis mul talle järgneda
5 või 10 minuti pärast, käitudes, nagu ma otsiks teda. Siis ta katsus
mind ja mina pidin teda katsuma. Ma kartsin pidevalt, et ema tuleb
tuppa ja tabab tema ning süüdistab mind. Kui ta sõitis kuhugile autoga,
siis ta käskis mul paluda kaasa- saamist. Ta ütles emale, et ta ei
võta mind, aga lasi mind seni paluda, kuni ta andis järele.
Tal oli kõik nii seatud, et alati olin mina süüdi.
Ma ei tahtnud tegelikult minna, kuna teadsin, mis juhtub, kui lähen.
Aga pidin tegema seda, mida öeldi.
Iga reede hommikul läks ema toidu- poodi ja tahtsin meeleheitlikult
temaga kaasa minna, aga isa sundis mind paluma kojujäämist.
Leidma vabandusi, miks ma ei saa minna.
Kui ema oli läinud, siis ta vägistas mu. Kui ta läks ujuma, siis pidin
paluma temalt ujuma õpetamist, et ta saaks mind vees katsuda.
Üles kasvades puudus mul koht, kus tunda end turvaliselt.
Me ei suuda ette kujutada lapsele tehtavat kahju, kuna kõige esmalt
peaksid lapsed tundma turvalisust.
Mul puudus see ja tean, et paljudel teist on samad kogemused.
Mõnele teist ma räägin teie oma eluloo.
Ta püüdis mind sundida tooma koolist tüdrukuid koju, et neid ahistada.
Mul õnnestus säästa koolikaaslasi, aga mõnel korral õnnestus
isal kuritarvitada naabritüdrukut.
Ta oli mu sõber ja isal õnnestus see, et ma meelitasin tüdruku kohta,
kus ta oli üksinda koos mu isaga. Ma pidin eemal ootama. Isa tegi
temaga asju ja ma tundsin end südame põhjani häbistatult.
Tundsin häbi enese, oma vanemate ja nende tegude pärast.
Alles täiskasvanuna mõistsin, et häbi probleem, kui sa tunned häbi
sellepärast, kes sa oled - see mürgitab kõik su mõtted ja teod.
Olen tänulik Jumala Sõna üle:"Häbi ja teotuse asemel te saate
kahekordse osa ja ilutsete selles. Saate kahekordse tasu."
Kui sind kasvatati õigesti üles, siis mine ja musita oma vanemaid
kolm korda päevas. Ja isegi siis, kui kasvatati natukenegi õigesti.
Seksuaalne ärakasutamine on nii häbistav, et keegi ei räägi sellest.
Keegi ei tea, kuidas sellest rääkida.
Kui mu isa kuritarvitas mu sõpra, siis temaga kokku saades me ei
rääkinud sellest. See on nii unikaalne ja kohutav asi, et
keegi ei oska sellest rääkida.
Koolis teesklesin, et mul on normaalne elu, aga tundsin end
üksikuna ja erinevana kogu aeg. Kunagi ma ei sobinud hulka, ma
ei suutnud sõbruneda, mul ei olnud lubatud osaleda peale kooli
toimuvatel üritustel. Mitte mingeid sporditrenne. Mul oli valitud minutid
koju jõudmiseks, sest isa kahtlustas alati, et teen midagi poisiga.
Huvitav, et süü toodab kahtlustusi.
Mul polnud sõpru, pidudel käimine oli keelatud. Mu isa ei ostnud
mulle lõpetamiseks kleiti, klassi sõrmust ega klassipilti, kuna need
on nõmedad ja raiskavad raha. Seega tuli mul põhjendada klassikaaslastele,
miks ma ei saanud teha asju, mida nemad teevad; miks ei käi ma kusagil;
miks mul pole koolisõrmust, miks ma ei tee seda ja toda.
Muutusin järjest teesklevamaks ja mõtlesin lugusid välja.
See oli absoluutselt kohutav.
Mäletan, et kui olin väga noor, siis oli koolis halloweeni-pidu.
Meil polnud palju raha ja ema ostis mulle inetu kummist hundimaski.
Kui tulid teised tüdrukud printsessi ja haldjate kostüümides, nad olid
nii ilusad ja mul oli hundimask. Ma peitsin end kooliaia nurka,
sest tundsin end kohutavalt oma välimuse pärast.
On huvitav, mida sa mäletad. Ma mäletan, et olin kooliaia nurgas
kummist hundimaskiga. Tundsin, et kui teised kõik on printsessid,
siis mina olen hunt.
Mul oli kohutav häbiväärne saladus, mis sõi mind elusalt.
Räägin palju hirmust ja arvan, et kõige kahjustavam asi oli...
Ma ei mäleta oma lapsepõlvest aega, mil ma poleks kartnud.
Aita meil mõista, kuidas see oli, kuna on palju inimesi, kes on
lõksus just praegu. Millise näite saad tuua, kus noor naine...
Ma ei tundnud end turvaliselt.
Usun, et eriti naised peavad end tundma turvaliselt.
Mu isa töötas õhtuti: kella kolmest pärastlõunal kuni südaööni.
Kui olin ärkvel ja kuulsin tema võtit lukuaugus, siis tundsin hirmu.
Ma ei teadnud kunagi, mida ta teeb. Igal laupäevaõhtul jõi ta end täis.
Ta lõpetas töö reedel ja see oli tema nädalavahetuse meelelahutus.
Iga laupäeva pealelõunal algas joomine ja ta jõudis purjuspäi
koju südaöö ja kella 3-4 vahel öösel. Isegi nö headel päevadel,
mil polnud kuritarvitamist ega emal-isal probleemi,
siis oli me elamise atmosfäär täis hirmu, kuna sa kunagi ei teadnud...
Stabiilsus puudus. Sa ei teadnud, mis ärritab isa. Ühel korral tehes
üht asja on kõik korras, teisel korral sama asi vihastas teda-
kõik sõltus tema tujust. Elasin väga kontrollitud atmosfääris.
Ta oli kontrollija ja sa vaatasid TV-st seda, mida tema vaatas,
läksid magama, kui tema läks. Tema otsustas toidu üle.
Minule oli kõige kahjustavam see, et vägivald oli ... See tundub
väga julmana, aga olles noor tüdruk, 8-9 aastane, siis ta andis mulle
vaatamiseks pornograafia. Ma pidin siis talle oma tunnetest rääkima.
Kui ma ei rääkinud seda, mida ta tahtis kuulata, siis sai ta vihaseks.
Mul on tugev koleeriku iseloom ja neile ei meeldi käsutamine.
Ma pidin teesklema, et mulle meeldis see, mis oli vastik - ma vihkasin
kõike eneses. Arvan, et see oli kõige kahjustavam asi mulle.
Mind sunniti elama valelikku elu. Sa küsisid, miks olen nii avatud.
Mõistan nüüd, et nähes nii palju valet ja elades teeseldes -
Jumala and on vabadus sellest, et ma ei pea enam teeseldes elama.
Saan olla avatud ja aus, rääkida tõde inimestele, kuna ainult
tõde teeb inimesed vabaks.
Isa ütles alati, et ta teeb nii, kuna ma olen eriline ja et ta
armastab mind. Õppisin, et armastus on väärastunud asi.
Olin 9-10 aastane, siis isa viis mind naissoost sugulase juurde
ja ütles mulle, et ta seksib temaga. Ta ütles, kuidas naisele meeldis,
kui hea see oli. Kõik need asjad olid mulle julgustuseks,
et neid võib teha.
Siis rääkis ta mulle detailselt, mida nad tegid. Ma pidin hoidma
palju saladusi. Ta ütles, et kõik tehtu on hea ja see on meie saladus.
Kui ütleksin kellelegi, siis ta ei mõistaks. Nad ei usuks mind
ja ma põhjustaks palju probleeme perele. Mõistan täna, et sellest
sai minu koorem, et ma ei põhjustaks mingeid probleeme perele
oma valu pärast.
Suurim asi elus, millega ma siiani võitlen, et vale vastutuse tunne.
Teen end vastutavaks asjade eest, mille eest ma ei peaks vastutama.
Ma seisan silmitsi oma ja sinu probleemiga, kui tean, et
sul on see: ma teen end vastutavaks naeruväärsete asjade eest.
Siiski, Jumal on teinud palju selles alas ja olen võimeline ütlema:
"Joyce, see pole sinu vastutus! Sa ei pea sellega tegelema."
Kui paljud mõistavad mind, kui räägin valest vastutustundest?
Põhjus, miks saatan tahab hoida kõike peidus, on see, et seni, kuni
see on peidus sinus, ei saa sa sellest vabaks, mitte täielikult.
Asjad, mis on sinus peidus: häbiväärsed asjad, mida sina tegid
või mida tehti sinule. Kui sa ei räägi nendest, siis sa ei tee head.
Alusta Jumalale rääkimisest ausalt ja avatult.
Räägi enesele ausalt ja avatult.
Sa pead selle välja saama, et sellest üle saada. Mõned asjad,
mida ma mäletan, kui sain vanemaks. Kui olin 12-13, siis isa arendas
ärakasutamise vägistamiseks. Ta ei sundinud mind füüsiliselt, aga ta
sundis hirmu, manipulatsiooni, kontrolli, ähvarduste ja valede abil.
Minu jaoks on olukord aastatega saanud selgemaks, nii et ma saan
kasutada sõna "vägistamine". Kui ma seda esimest korda ütlesin 3 nädalat
tagasi, siis tundus see isegi minule nii vägivaldne. Olen alati öelnud
"seksuaalne ärakasutamine". Usun, et uue sõna andis mulle Jumal, kuna
väljend "seksuaalne ärakasutamine" ei too enam tõelisust esile.
Mu isa vägistas mu.
Ta tegi seda igal nädalal, vähemalt kord nädalas, kuni olin 18. aastane.
Tegin arvutusi ja mõistsin, et mu isa, keda ma peaksin usaldama
ja kes peaks mind kaitstuna hoidma, vägistas mind min 200 korda,
enne kui sain 18. aastaseks.
Kuidas on see võimalik, et peale kõike seda seisan ma siin teie ees
sellises seisundis, nagu ma olen, kui Jumal poleks elus ja terve?
Kuidas see on võimalik ilma Jumalata?
See on suurim sinine silm saatanale!
Anda Jumalale oma suurim valu ja lasta Temal elu muuta.
Lasta Temal võtta segadus ja muuta see sõnumiks!
Kui mina ütlen, et tean, mis tähendab haiget saamine, siis te usute mind.
Kui ma räägin oma tunnistuse ja ütlen, et olen tervenenud, tervik
ja terve mõistusega ning et mul on suurepärane 43-aastane abielu,
4 Jumalat teenivat last, 10 lapselast ja et ma armastan oma elu
ning et ma olen Jumala kuningriigile väärtuslik, annab see teile lootust.
See annab teile lootust, et Jumal teeb nii ka teiega. Aamen.
Seepärast ma teen seda. Tahan, et inimesed teaksid, kui hea on Jumal.
Teie võitlus on seda väärt, teie reis on seda väärt. Ärge andke alla!
Ärge andke alla!
Räägime veidike usaldusest, kuna on raske usaldada, kuna ikka ja
jälle inimesed näitavad, et neid ei saa usaldada. Kuidas jõuda
mõistmiseni, et Jumal on ustav, usaldusväärne ja mingil hetkel oma
elus peame usaldust Jumala vastu suurendama ja see on väga raske.
Mind on aidanud kirjakoht: armastus usub alati parimat. Olen olnud
aastaid kahtlustav, sest mitte ainult mu isa ei kasutanud mind ära, vaid
ka 2-3 teist meest, kes püüdsid teha sama. Boss, onu, vanaisa. Tundub,
et mu isa vereliinis on insesti vaim. Usun, et paljud neist kasvasid
selles üles. - See oli nende jaoks normaalne.
Usun, et nad teadsid, et see on vale. See juhtus nende lapsepõlves.
Maailmas on palju julmi inimesi. See võib sind muuta südamelt
kõvaks ja kahtlustavaks. Mäletan oma abielust Dave'ga.. Dave küsis:
"Miks sa käitud, nagu ma oleks su vaenlane?".
Mul on kogu aeg tunne, et kõik tahavad mulle halba teha.
Mul oli väga raske lasta temal otsustada meie pere asju, kuna
ma ei uskunud, et keegi suudaks vastu võtta otsust, mis on kasulik
teistele, mitte ainult talle enesele. Mu isa võttis vastu otsuseid, mis
olid temale kasulikud. Ta ei hoolinud kellestki teisest. Ma püüdsin seda
lahendada koos Jumalaga. Mäletan, et kord mõtlesin, et kuidas ma
saan Dave'i usaldada peale seda, mida nad tegid mulle?
Kuidas ma saan usaldada mehi?
Jumal vastas: "Ma ei palu sul usaldada Dave'i ega teisi mehi,
vaid palun sul Mind usaldada".
Oled palju rääkinud saladustest ja nende ohtudest.
Kas sa tunned, et isegi peale neid aastaid Jumal veel jätkab parandus-
tööd sinu elus ja toob esile veel saladusi ja vabastab sind neist?
Saladused hoiavad sind vangis. See on võimas vabanemine, kui
sa lõpuks suudad jagada. Soovitan inimestel leida kedagi, keda nad
armastavad, kellest hoolivad-vaimne juht, hea sõber, pereliige, kellega
saad olla aus ja avatud. Aga kui sul pole kedagi sellist, siis sa võid
istuda toolil nii, nagu mina praegu ja rääkida valju häälega oma
Taevase Isaga, öeldes Talle, et sul pole kedagi teist,
ma räägin avatult Sinuga. Nagu ma ütlesin, et Temale sa ei räägi
seda, mida Ta juba ei tea, aga meie vajame rääkimist, me vajame kuulda
selle kõige inetust. Mäletan end peeglisse vaatamas ja ütlemas:
"Joyce, tead, sul polnud vanemaid, kes sind õigesti armastasid.
Neil olid probleemid ja nad ei osanud armastada ja sa ei saa seda.
Sa pead seda mõistma ja edasi elama.
Igaüks, keda on kuritarvitatud, võib täielikult taastuda.
On asju, mida mul ei saa kunagi olema. Nt ei saa ma kunagi teada,
milline näeb välja hea isa. Kuidas on istuda isa süles ja panna oma
käed ümber ta kaela ja kallistada ilma hirmuta, et see muutub millekski
muuks. Või kui olen haiget saanud, siis istuda koos isaga, kes tõesti
hoolib minust. Mul ei saa sellist asja kunagi olema.
Aga mul on midagi paremat.
Ma käin koos Jumalaga ja mul on suhe Jumalaga, mis on täiesti
võrratu ja väärtuslikuim asi kogu maailmas. Piibel ütleb Psalm 27:10
"Sest mu isa ja ema hülgasid minu, aga Issand võtab mu üles."
Lõpetuseks tuletan teile meelde Js 61:7 "Häbi ja teotuse asemel te
saate kahekordse osa ja ilutsete selles: te pärite kahekordselt
oma maal, teil on igavene rõõm".
Ükskõik, mida teie olete teinud või mida teile on tehtud, Kristus
on teie Lunastaja. Tema on meid tagasi ostnud vaenlase käest.
Pole olemas nii sügavat auku, kust Ta meid kätte ei saaks.
Ta on meie Tervendaja ja Ta tervendab kõik meie haavad.
Täna pakume DVD-s "Üks elu"- see on minu elulugu ja mida Jumal on mulle
teinud. Jumal teeb sedasama ka sinule. Usun, et see meeldib sulle.
Usun, et tead kedagi, keda see tunnistus saab aidata.
Tänan, et olite täna minuga, mil ma jagasin teile oma elu kõige
intiimsemaid hetki.
Mu isa, keda ma peaksin usaldama ja kes peaks mind kaitstuna hoidma,
vägistas mind minimaalselt 200 korda, enne kui sain 18.aastaseks.
Kuidas on see võimalik, et peale kõike seda seisan ma siin teie ees
sellises seisundis nagu ma olen, kui Jumal poleks elus ja terve?
Ühine Joyce'ga, kui ta räägib oma taastumise loo: kuritarvitatud
ohvrist taastatud eluni Kristuses. Telli DVD "Üks elu".
Kuigi olin kuritarvitatud, hüljatud ja tundus, et keegi ei aita ja
see ei lõpe kunagi, siis kõige selle keskel oli Jumal.
Tellimiseks kasuta ekraanil olevat infot.
Kas sa võid taastuda? Sa vaatad kedagi, kes taastus! Aamen!
Sa vaatad tõendit!
Sa oled meile väärtuslikum kui oskad arvata.
Me väärtustame sind ja täname oma sõpru, et selline ülemaailmne
teenistus on võimalik. Koos me toidame näljaseid, riietame vaeseid,
viime evangeeliumi rahvastele.
Võta meiega ühendust, kui soovid
esitada palvesoovi või uurida materjale. Ühine meiega, kui me
jagame Kristuse armastust üle maailma.
Tõlge: Merle Sibola